hotchpotch/miracl-hf-unified huggingface dataset:
শালিবাহন রাজার বাড়ি
শালিবাহন রাজার বাড়ি বগুড়া জেলা, রাজশাহীর একটি প্রাচীন নিদর্শন। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
কাহালু উপজেলা সদর হতে প্রায় ১৫ কিঃমিঃ উত্তরে পাইকড় ইউনিয়নের আড়োলা নামক গ্রামে শালি বাহন রাজার রাজপ্রাসাদ নামে পরিচিত এ স্থানটি।
প্রাচীন কালের এ ধ্বংসাবশেষ দেখে রাজপ্রাসাদের অবস্থান সম্পর্কে বেশ কিছুটা নিশ্চিত হওয়া যায়। রাজা শালি বাহন ছিলেন পাল বংশের একজন শাসনকর্তা এবং তার কন্যার নাম ছিল অড়োলা দেবী। রাজার কন্যার নামানুসারে এ গ্রামের নামকরণ হয় ‘‘আড়োলা’’। দশম শতকের মধ্যবর্তী সময়ে সম্ভবত এ প্রাসাদটি র্নিমিত হয় বলে এলাকাবাসীর অনুমান। রাজপ্রাসাদ সংলগ্ন বিশাল মশমা দিঘী’র ঐতিহাসিক গুরুত্ব অনেক। পুরো এলাকায় খনন করলে সত্যিকারের ইতিহাসের সন্ধান পাওয়া যাবে।
মহারাজ শালি বাহনের রাজপ্রসাদের পাদদেশে অবস্থিত ‘‘মশমা’’ নামের এক বৃহৎ দিঘী। দিঘীটি প্রায় ১ কিঃমিঃ দৈর্ঘ্য এবং প্রায় সাড়ে ৯ একর জায়গা নিয়ে উত্তর দক্ষিণে বিস্তৃত। তবে এ দিঘীটি রাজা ও প্রাসাদেরনিরাপত্তার জন্য খনন করা হয়েছিল বলে ধারণা করা হয়।
২০১৬ কাবাডি বিশ্বকাপ
২০১৬ কাবাডি বিশ্বকাপ হল আন্তর্জাতিক কাবাডি ফেডারেশন কর্তৃক নিয়ন্ত্রিত আদর্শ পদ্ধতির কাবাডি বিশ্বকাপের তৃতীয় আয়োজন, যা ২০১৬ সালের ৭ থেকে ২২ অক্টোবর ভারতের আহমেদাবাদে অনুষ্ঠিত হয়। প্রতিযোগিতায় বিশ্বের ১২টি আন্তর্জাতিক জাতীয় দল অংশগ্রহণ করেছে। বর্তমান বিন্যাস অনুযায়ী প্রতিযোগিতা রাউন্ড রবিন ও গ্রুপ পর্বে অনুষ্ঠিত হয়। ৬টি করে দল দুটি গ্রুপে ভাগ হয়ে খেলে এবং প্রত্যেক গ্রুপের প্রথম ও দ্বিতীয় স্থান অর্জনকারী দল সেমি-ফাইনালে অংশগ্রহণের যোগ্যতা অর্জন করে। প্রতিযোগিতার সকল খেলা আহমেদাবাদের ট্রান্সস্টেডিয়া নির্মিত অ্যারেনায় অনুষ্ঠিত হয়। ফাইনালে ভারত ৩৮-২৯ পয়েন্টের ব্যবধানে ইরানকে পরাজিত করে বিজয়ী হয়।
এবারের বিশ্বকাপে ১২টি আন্তর্জাতিক মানের দল অংশগ্রহণ করে। ভারত পাকিস্তান সীমান্ত সংঘর্ষের কারণে গত দুই বিশ্বকাপের অংশগ্রহনকারী পাকিস্তানকে বাদ দেওয়া হয়।
প্রতিযোগিতাটি আহমেদাবাদের একটি অ্যারেনায় অনুষ্ঠিত হয় (অ্যারেনাটি বর্তমানে ট্রান্সস্টেডিয়ার অ্যারেনা নামে পরিচিতি, কারণ এটির অফিসিয়ালি এখনও নামকরণ করা হয়নি), যা বহু-মুখি স্টেডিয়াম হিসাবে নতুন তৈরি করা হয়েছে।
Courtesy
নসরত গাজীর মসজিদ
নসরত গাজীর মসজিদ বাংলাদেশের বরিশাল জেলার অবস্থিত একটি প্রাচীন মসজিদ ও প্রত্নতাত্ত্বিক স্থাপনা। মসজিদটি নাসিরউদ্দিন নুসরাত শাহ-এর সময়কালে নির্মাণ করা হয়। এটি বাকেরগঞ্জ উপজেলার শিয়ালগুনি গ্রামে অবস্থিত।
হোসেন শাহী আমলের প্রথম শাসক আলাউদ্দিন হোসেন শাহর মৃত্যুর পর তার জ্যেষ্ঠপুত্র নাসির খান নাসিরউদ্দিন নুসরাত শাহ উপাধি নিয়ে বাংলার সিংহাসনে বসেন। তার শাসনকাল ছিল ১৫১৯ সাল থেকে ১৫৩৩ সাল পর্যন্ত। অনুমান করা হয় এই সময়ে নসরত গাজী নামে তার এক অনুসারি শিয়ালগুনি গ্রামে মসজিদটি নির্মাণ করেন।
রক্ষাকর্তা সাধু
একজন রক্ষাকর্তা সাধু বা রক্ষাকর্ত্রী সাধ্বী , অথবা স্বর্গীয় রক্ষক হচ্ছেন এমন একজন সাধু যিনি ক্যাথলিক চার্চ ও প্রাচ্যের অর্থোডক্স চার্চ অনুসারে কোন দেশ , জাতি , স্থান , শহর বা গ্রাম কিংবা কোন পরিবার বা ব্যক্তিবিশেষের স্বর্গীয় উকিল রূপে পরিগণিত হন ।. ক্যাথলিক খ্রিষ্টানরা বিশ্বাস করেন , রক্ষক সাধুরা , যারা ইতিমধ্যেই আধ্যাত্মিকতার স্তরে উপনীত হয়েছেন ভক্তদের প্রয়োজনাদির জন্যে সুপারিশ করার ক্ষমতা রাখেন।.
আরশাদ এম চৌধুরী
আরশাদ এম চৌধুরী একজন বাংলাদেশী কম্পিউটার প্রকৌশলী এবং কম্পিউটার বিজ্ঞানী।
অধ্যাপক আরশাদ বাংলাদেশ প্রকৌশল বিশ্ববিদ্যালয় থেকে কম্পিউটার বিজ্ঞান ও প্রকৌশলে ১৯৯৫ সালে বিএসসি ডিগ্রি অর্জন করেন। তিনি রাইট স্টেট ইউনিভার্সিটি থেকে ১৯৯৯ সালে কম্পিউটার প্রকৌশলে মাস্টার্স ডিগ্রি অর্জন করেন। তিনি ২০০৬ সালে জর্জিয়া ইন্সটিটিউট অব টেকনোলজি থেকে তড়িৎ ও কম্পিউটার প্রকৌশলে পিএইচডি ডিগ্রি অর্জন করেন। 
তিনি ১৯৯৫ সালের এপ্রিল থেকে জুন পর্যন্ত নর্থ সাউথ বিশ্ববিদ্যালয় এ টিচিং অ্যাসিস্ট্যান্ট হিসেবে কর্মরত ছিলেন। তিনি ১৯৯৫ সালের অগাস্ট থেকে ১৯৯৭ সালের অগাস্ট পর্যন্ত শাহজালাল বিজ্ঞান ও প্রযুক্তি বিশ্ববিদ্যালয় এর ইলেক্ট্রনিক্স ও কম্পিউটার বিজ্ঞান বিভাগের প্রভাষক হিসেবে কর্মরত ছিলেন। তিনি ১৯৯৮ সালের এপ্রিল থেকে ১৯৯৯ সালের এপ্রিল পর্যন্ত রাইট স্টেট ইউনিভার্সিটিতে গ্র্যাজুয়েট টিচিং অ্যাসিস্ট্যান্ট হিসেবে কর্মরত ছিলেন। তিনি ১৯৯৯ সালের মে থেকে ২০০২ সালের ডিসেম্বর পর্যন্ত টেলকর্ডিয়া টেকনোলজিস এ রিসার্চ সায়েন্টিস্ট হিসেবে কর্মরত ছিলেন। তিনি ২০০৫ সালের মে থেকে অগাস্ট পর্যন্ত এনইসি ল্যাবরেটরীজ আমেরিকায় রিসার্চ অ্যাসিস্ট্যান্ট হিসেবে কর্মরত ছিলেন। তিনি ২০০৬ সালের মে থেকে সেপ্টেম্বর পর্যন্ত মিতসুবিশি ইলেক্ট্রিক রিসার্চ ল্যাবরেটরীজ এ রিসার্চ ইন্টার্ন হিসেবে কর্মরত ছিলেন। তিনি ২০০৩ সালের জানুয়ারি থেকে ২০০৬ সালের ডিসেম্বর পর্যন্ত জর্জিয়া ইন্সটিটিউট অব টেকনোলজিতে ডক্টরাল রিসার্চ অ্যাসিস্ট্যান্ট হিসেবে কর্মরত ছিলেন। তিনি ২০১১ সালের জানুয়ারি থেকে ডিসেম্বর পর্যন্ত নর্থ সাউথ বিশ্ববিদ্যালয় এ সহকারী অধ্যাপক হিসেবে কর্মরত ছিলেন। ২০১১ সালের ডিসেম্বরে সহযোগী অধ্যাপক পদে উন্নীত হন। অধ্যাপক আরশাদ আইইইই ফোটোনিক্স সোসাইটি এর সদস্য। তিনি ২০০৫ সাল থেকে আইইইই ফোটোনিক টেকনোলজি লেটার এবং আইইইই/অপটিকাল সোসাইটি অব আমেরিকা জার্নাল অব লাইটওয়েভ টেকনোলজি এর রিভিউয়ার। তিনি ১৫টি মার্কিন প্যাটেন্টের অধিকারী।
অধ্যাপক আরশাদের ৯৪টি গবেষণাপত্র রয়েছে।
ক্রিয়াপদ
যে পদের দ্বারা কাজ করা বোঝায়, তাকে ক্রিয়া বলে। অথবা ধাতুর উত্তর বিভক্তি যোগে ধাতু ক্রিয়াপদে পরিনিত হয়।
ভাব প্রকাশের দিক দিয়ে ক্রিয়াপদকে দুই ভাগে ভাগ করা হয়। সেগুলি হল:
সমাপিকা ক্রিয়া একটি বাক্যকে সম্পুর্ণ করে তার মানে বোঝায়। যেমন:
যে ক্রিয়াপদ দ্বারা বাক্যের পরিসমাপ্তি ঘটে না, বক্তার কথা অসম্পূর্ণ থেকে যায়, তাকে অসমাপিকা ক্রিয়া বলে।
ক্রিয়াপদকে কী বা কাকে দিয়ে প্রশ্ন করলে যা ফল পাওয়া যায় তাকে বলে কর্ম।
কর্মের উপর ভিক্তি করে ক্রিয়াপদ ৩ প্রকার।
যে বাক্যে একটি কর্ম থাকে তাকে সকর্মক বলে।
যে বাক্যে দুটি কর্ম থাকে তাকে দ্বিকর্মক বলা হয়।
যে বাক্যে একটিও কর্ম থাকে না তাকে অকর্মক বলে।
বিলি ডকট্রোভ
বিলি রেমন্ড ডকট্রোভ (; জন্ম: ৩ জুলাই, ১৯৫৫) ডোমিনিকার মারিগট এলাকায় জন্মগ্রহণকারী সাবেক আন্তর্জাতিক ক্রিকেট আম্পায়ার। এছাড়াও আন্তর্জাতিক ফুটবল অঙ্গনেও রেফারীর দায়িত্বে ছিলেন বিলি ডকট্রোভ।
১৯৯৬ সালে ফিফা বিশ্বকাপের বাছাইপর্বের গায়ানা ও গ্রেনাডার মধ্যকার খেলায় রেফারীর দায়িত্বে ছিলেন তিনি। বেশকয়েকটি আন্তর্জাতিক ফুটবল খেলাও পরিচালনা করেছেন তিনি। ১৯৯৭ সালে আন্তর্জাতিক ফুটবলের খেলা পরিচালনা থেকে অবসর নেন।
বিশ্ব ও ইংরেজ ফুটবলের দিকে দৃষ্টিনিবদ্ধ রাখতেন। লিভারপুল ফুটবল ক্লাবের একনিষ্ঠ সমর্থক তিনি। লিভারপুলের সাবেক স্ট্রাইকারের নামানুসারে ‘তোস্যাক’ ডাকনামে পরিচিতি লাভ করেছেন তিনি। এছাড়াও তিনি ডোমেনিকান ফুটবল রেফারী সংস্থা ও উইন্ডওয়ার্ড আইল্যান্ডস ক্রিকেট আম্পায়ার সংস্থার সভাপতি।
১৯৯৭ সালে ফুটবল রেফারী হিসেবে অবসর নেয়ার পর প্রথম-শ্রেণীর ক্রিকেট পরিচালনার দিকে ঝুঁকে পড়েন। এপ্রিল, ১৯৯৮ সালের ওয়েস্ট ইন্ডিজ ক্রিকেট বোর্ড তাঁকে প্রথমবারের মতো খেলা পরিচালনার জন্য নিযুক্ত করে। সেন্ট ভিনসেন্টের কিংসটাউনে ওয়েস্ট ইন্ডিজ-ইংল্যান্ডের মধ্যকার একদিনের আন্তর্জাতিকে তাঁর সাথে পীচের অন্যপ্রান্তে ছিলেন জনপ্রিয় আম্পায়ার স্টিভ বাকনর।
মে, ২০০০ সালে প্রথম টেস্ট খেলা পরিচালনায় অগ্রসর হন। অ্যান্টিগুয়া রিক্রিয়েশন গ্রাউন্ডে ওয়েস্ট ইন্ডিজ-পাকিস্তানের মধ্যকার খেলা ছিল ঐটি।
২০০২ সালে আইসিসি আম্পায়ারদের এমিরেটস আন্তর্জাতিক তালিকায় সদস্য হন। চার বছর এ প্যানেলের সদস্য ছিলেন। এ সময়ে তিনি চ্যাম্পিয়ন্স ট্রফি, অনূর্ধ্ব-১৯ ক্রিকেট বিশ্বকাপ ফাইনাল পরিচালনা করেন। ওয়েস্ট ইন্ডিজে অনুষ্ঠিত ২০১০ সালের আইসিসি বিশ্ব টুয়েন্টি২০ প্রতিযোগিতার চূড়ান্ত খেলা পরিচালনা করেন তিনি।
এপ্রিল, ২০০৬ সালে আইসিসি’র সেরা আম্পায়ার তালিকার সদস্য হিসেবে মনোনীত হন।
২০ আগস্ট, ২০০৬ তারিখে ওভালে অনুষ্ঠিত টেস্টের চতুর্থ দিনে পাকিস্তান-ইংল্যান্ডের খেলায় ড্যারেল হেয়ারের সাথে খেলা পরিচালনা করেন। একপর্যায়ে তাঁরা পাকিস্তান দলের বিপক্ষে বলে ক্ষত সৃষ্টি করার বিষয়ে অভিযোগ আনেন। এ প্রেক্ষিতে তাঁরা অতিরিক্ত পাঁচটি রান ইংল্যান্ড দলকে দেন ও নতুন বল গ্রহণ করার প্রস্তাব করেন। চা-বিরতি পর্যন্ত খেলা চলার পর পরের অধিবেশনে পাকিস্তান দল মাঠে নামতে অস্বীকৃতিজ্ঞাপন করে। এরপর আম্পায়ারদ্বয় বেল ফেলে ইংল্যান্ডকে বিজয়ী ঘোষণা করে। ২৬ মিনিট পর পাকিস্তান দল মাঠে ফিরে আসলেও হেয়ার ও ডকট্রোভ খেলা পরিচালনায় আর আসেননি।
৭ জুন, ২০১২ তারিখে ডকট্রোভ আইসিসি’র আম্পায়ারের ভূমিকা থেকে নিজেকে অবসর নেয়ার কথা ঘোষণা করেন। এর কারণ হিসেবে রয়েছে ডোমিনিকায় পারিবারিক সান্নিধ্য লাভ। ৫৪ বছর বয়স্ক ডকট্রোভ ৩৮ টেস্ট, ১১২ ওডিআই এবং ১৭ টি২০ আন্তর্জাতিক পরিচালনা করেছেন। এক লিখিত বক্তব্যে তিনি জানান যে, ‘অবিশ্বাস্যভাবে আমি ১৪ বছর আন্তর্জাতিক ক্রিকেটে সময় দিতে পেরেছি এবং প্রত্যেক মুহূর্তকেই উপভোগ করেছি আমি’।
কানসাট উচ্চ বিদ্যালয়
কানসাট উচ্চ বিদ্যালয় চাঁপাইনবাবগঞ্জ জেলার, শিবগঞ্জ উপজেলার কানসাটে অবস্থিত একটি প্রাচিন শিক্ষা প্রতিষ্ঠান।
কানসাট উচ্চ বিদ্যালয় ১৯১৭ সালে প্রতিষ্ঠিত হয়। শিবগঞ্জ উপজেলার মধ্যে এটিই সবচাইতে প্রাচীন উচ্চ বিদ্যালয় যেটি এখনো সচল অবস্থায় আছে।
বিদ্যালয়টির মূল ভবনটি একটি দোতলা পাকা বিল্ডিং। বাকি ভবন সমূহ একতলা।
কানসাট উচ্চ বিদ্যালয় রাজশাহী শিক্ষা বোর্ড এর অধীনে শিক্ষা কার্যক্রম পরিচালনা করে থাকে।
বাঙ্গাবাড়ী ইউনুস স্মরনী স্কুল ও কলেজ
বাঙ্গাবাড়ী ইউনুস স্মরনী স্কুল ও কলেজ চাঁপাইনবাবগঞ্জ জেলার গোমস্তাপুর উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।
বাঙ্গাবাড়ী ইউনুস স্মরনী স্কুল ও কলেজটি অত্র এলাকার অন্যতম সমাজসেবক এবং তৎকালীন সংসদ সদস্য (এম.এল.এ) খালেদ আলী মিয়ার পিতা মোঃ ইউনুস আলী মিয়ার নামে ১৯৭০ সালে প্রতিষ্ঠিত হয়।
বিদ্যালয়টির সবচাইতে পুরাতন ভবনটি এক তলা বিশিষ্ট একটি ভবন যেটি পশ্চিম প্রান্তে অবস্থিত। বিদ্যালয়ের নতুন দোতলা ভবনটি বিদ্যালয়ের প্রশাসনিক অফিস, কম্পিউটার ল্যাব, গ্রন্থাগার হিসেবে ব্যবহৃত হয়। ২০১৭ সালে শিক্ষা মন্ত্রণালয়ের অর্থায়নে শিক্ষা প্রকৌশল অধিদপ্তর এর একটি প্রকল্প এর অধীনে ৪ তলা বিশিষ্ট একটি একাডেমিক বিল্ডিং এর কাজ শুরু হয়। কলেজের শিক্ষার্থীদের জন্য রয়েছে আলাদা একটি ভবন। প্রতিষ্ঠানের ভেতরেই রয়েছে বাঙ্গাবাড়ী ইউনিয়নের প্রথম শহীদ মিনার।
এই বিদ্যালয়ে স্কুল শাখায় মানবিক ও বিজ্ঞান বিভাগ চালু রয়েছে। আর একাদশ আর দ্বাদশ শ্রেণীতেও মানবিক এবং বিজ্ঞান বিভাগ থেকে উচ্চ মাধ্যমিক পড়ার সুযোগ রয়েছে।
ধনভাণ্ডার ঢিবি
ধনভাণ্ডার ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। স্থাপনাটি ষষ্ঠীতলা ধাপ থেকে ২০০ মিটার দক্ষিণ পশ্চিমে গোনরাই বিলের দক্ষিণ পাড়ে কাছাকাছি স্থানে অবস্থিত ধনভাণ্ডার ঢিবি।
ধনভাণ্ডার ঢিবির দৈর্ঘ্য ৪৫ মিটার, প্রস্থ ৩০ মিটার ও উচ্চতা প্রায় ৯ মিটার। এই ঢিবির প্রাচীন ইট ও ইমারত তৈরির অন্যান্য দ্রব্য দিয়ে পরিপূর্ণ। স্থানীয় লোকদের বিশ্বাস এখানে এক সময় চাঁদ সওদাগরের ধনভান্ডার ছিল। এর প্রকৃত পরিচয় পাওয়া যাবে ইমারতের উৎখনন করলে।
ধনিকের ধাপ
ধনিকের ধাপ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। স্থাপনাটি মহাস্থানগড়ের পশ্চিম দেয়াল থেকে মাত্র ৯০০ মিটার পশ্চিমে এবং কালীদহ বিলের উত্তর তীরে অবস্থিত প্রায় সমতল ধনিকের ঢিবি।
ধনিকের ঢিবির দৈর্ঘ্য ৯ মিটার, প্রস্থ ৮ মিটার। এই ঢিবি এমনভাবে বিধ্বস্ত হয়েছে যে এখানে ইট পাটকেল, পাথরকুচি ও খোলামকুচি ছাড়া আর কিছু নেই।
কাঁচের আঙ্গিনা
কাঁচের আঙ্গিনা ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
সন্ন্যাসীর ধাপ থেকে প্রায় ৫০০ মিটার সোজা দক্ষিণে তেঘর মৌজা ও নোমরাই বিলের উত্তর তীরে এই ঢিবিটি অবস্থিত। এই ঢিবির উপরে একসময় অতি সুন্দর ও অসাধারণ প্রত্নকীর্তির ধ্বংসাবশেষ ছিল।
কাঁচের আঙ্গিনা ঢিবির দৈর্ঘ্য ২৭ মিটার, প্রস্থ ২৪ মিটার ও উচ্চতা ২ মিটার। এই ঢিবির প্রাচীন ইট ও মাটির নিচের ভিত্তিমূলে যেসব ইট ছিলো তা স্থানীয়রা খুঁড়ে বের করে সরিয়ে নিয়েছে। এখন সমগ্র স্থান বিরাণ ভূমিতে পরিণত হয়েছে। এই ঢিবির ভিত্তিমুল দৈর্ঘ্যের চেয়ে অনেক বেশি।
কাঞ্জির হাঁড়ি ঢিবি
কাঞ্জির হাঁড়ি ঢিবি বা কাঞ্জির হাড়ি ধাপ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। স্থাপনাটি খুল্লনার ধাপ থেকে প্রায় ১ কিলোমিটার পশ্চিমে এই ঢিবিটি অবস্থিত।
কাঞ্জির হাঁড়ি ঢিবি দৈর্ঘ্য ২৪ মিটার, প্রস্থ ২ মিটার ও উচ্চতা ৪ মিটার। শিবগঞ্জ উপজেলার অন্যান্য ১০টি ঢিবির মতোই এই ঢিবিটির প্রাচীন ইট ও মাটির নিচের ভিত্তিমূলে যেসব ইট ছিলো তা স্থানীয়রা খুঁড়ে বের করে সরিয়ে নিয়েছে।
খুল্লনার ধাপ
খুল্লনার ধাপ বা খুল্লনার ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত স্থাপনাটি লহনার ধাপ থেকে প্রায় ৪০০ মিটার উত্তর পশ্চিমে সেকেন্দ্রাবাদ মৌজায় অবস্থিত।। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
খুল্লনার ঢিবির দৈর্ঘ্য ৯০ মিটার, প্রস্থ ৮৭ মিটার ও উচ্চতা ৬ মিটার। এটি দৈর্ঘ্য প্রস্থ ও উচ্চতায় লহনার ধাপের চেয়ে বেশ বড়। এই ঢিবির প্রকৃত পরিচয় পাওয়া যাবে ইমারতের উৎখনন করলে। এই ঢিবি খুল্লনা নামে আকর্ষনীয় এক নারীর চরিত্রের আস্তিত্ব বহন করে মানুষের কাছে।শিবগঞ্জ উপজেলার অন্যান্য ১০টি ঢিবির মতোই এই ঢিবিটিতেও বিপর্যয়ের চিহ্ন বিদ্যমান।
জাহাজঘাট
জাহাজঘাট বাংলাদেশের ঝিনাইদহ জেলায় অবস্থিত একটি প্রত্নতাত্ত্বিক স্থাপনা। পঞ্চদশ শতাব্দীতে নির্মিত ঘাটটি নদী বন্দর হিসেবে ব্যবহৃত হত। এটি কালীগঞ্জ উপজেলার বারোবাজার ইউনিয়নে ভৈরব নদীর উত্তর তীরে হাসিলবাগ গ্রামে অবস্থিত।
ষাটের দশকের আগে এই স্থানে বড় বড় মাটির ঢিবি ছিল। ১৯৬১ সালে প্রত্নতত্ত্ব বিভাগ জরিপ করে এবং আশির দশকে খনন কাজ চালায়। বাংলাদেশ সরকারের প্রত্নতত্ত্ব অধিদপ্তর ১৯৯৩ সালে এখানে খনন চালিয়ে মসজিদ ও কবরস্থানের অস্তিত্ব খুঁজে পায়। ১৯৯৫ সালে আবার খনন করার পর আবিস্কৃত হয় একটি বড় জাহাজঘাট, টিকিটঘর ও যাত্রীছাউনি। প্রত্নতত্ত্ববিদদের ধারণা এটি পঞ্চদশ শতাব্দীতে নির্মিত হয়েছিল। তখন ভৈরব নদ প্রমত্ত ও চলমান ছিল। এই নদের উপর দিয়ে জাহাজ চলাচল করত ও এই বন্দর দিয়ে বাংলার মসলিন কাপড় বিদেশে রপ্তানি হত। বণিক চাঁদ সওদাগর এই ঘাট ব্যবহার করে বাণিজ্য বসতি স্থাপন করেছিলেন।
প্রাচীনকালে স্থানটি নদী বন্দর বা জাহাজঘাট হিসেবে ব্যবহৃত হত বলে জনশ্রুতি আছে। তাছাড়া সুবিদপুর গ্রামে চাঁদ সওদাগরের দুখানি জাহাজ ডুবে গিয়েছিল। সেই থেকে এই স্থানের নাম জাহাজঘাট।
আয়তাকৃতির এই ঢিবিটি পূর্ব-পশ্চিমে ২৯ মিটার দীর্ঘ এবং উত্তর-দক্ষিণে ২০ মিটার প্রশস্ত। নদী তল থেকে ঢিবিটি উচ্চতা আনুমানিক ৩ মিটার। জাহাজঘাটের পশ্চিম পাশে একটি ঈদগাহ নির্মাণ করা হয়েছে, যেখানে স্থানীয় জনগণ ঈদের নামাজ আদায় করে। ঢিবির পূর্ব-দক্ষিণে, পূর্ব-পশ্চিমে ও উত্তরে-দক্ষিণে বিস্তৃত দুটি দেয়ালের অস্তিত্ব পাওয়া যায়।
লহনার ধাপ
লহনার ধাপ বা লহনার ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত যা মহাস্থানগড় থেকে প্রায় ৩ কিলোমিটার উত্তর পশ্চিমে সেকেন্দ্রাবাদ মৌজায় অবস্থিত।। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
লহনার ঢিবির পূর্বে দৈর্ঘ্য ছিলো ৭২ মিটার, প্রস্থ ৪২ মিটার ও উচ্চতা ৬ মিটার। বর্তমানে এটির দৈর্ঘ্য ৬০ মিটার, প্রস্থ ৫৪ মিটার ও উচ্চতায় ৩ মিটার। এই ঢিবির প্রকৃত পরিচয় পাওয়া যাবে ইমারতের উৎখনন করলে। এই ঢিবি লহনা নামে আকর্ষনীয় এক নারীর চরিত্রের আস্তিত্ব বহন করে। শিবগঞ্জ উপজেলার অন্যান্য ১০টি ঢিবির মতোই এই ঢিবিটিতেও ইট চোরের কারণে বিপর্যয়ের চিহ্ন বিদ্যমান।
ওঝা ধন্বন্তরির ভিটা
ওঝা ধন্বন্তরির ভিটা বা ওঝা ধন্বন্তরির ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত একটি প্রাচীন স্থাপনা যা মহাস্থানগড় থেকে প্রায় ৪ কিলোমিটার দক্ষিণে এবং গোকুল মেধ থেকে ১.৬ কিলোমিটার দক্ষিণ পশ্চিমে হরিপুর মৌজায় অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
ওঝা ধন্বন্তরির ভিটার আয়তন ছিলো দৈর্ঘ্য ৭৪ মিটার, প্রস্থ ৬৪ মিটার ও উচ্চতা ৫ মিটার। কিন্তু পাশের ভূমির চাষের কারণে এর দৈর্ঘ্য ২৬ মিটার এবং প্রস্থ ১৫ মিটার কমে গেছে। সরকার কর্তৃক সংরক্ষিত হলেও শিবগঞ্জ উপজেলার অন্যান্য ১০টি ঢিবির মতোই এই ঢিবিটিতেও বিপর্যয়ের চিহ্ন বিদ্যমান।
সুরা দীঘির ধাপ
সুরা দীঘির ধাপ বা সুরা দীঘির ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত যা কাঞ্জির হাঁড়ি ঢিবি থেকে ২০০ মিটার উত্তর-পূর্বে এবং সুরা দিঘি নামের দীঘির দক্ষিণ পূর্ব কোণ থেকে ১০০ মিটার দক্ষিণ পূর্বে রয়েছে। এটি যে প্রাচীন কীর্তির ধ্বংসাবশেষ আছে তাই সুরা দীঘির ধাপ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
সুরা দীঘির ধাপের দৈর্ঘ্য ৩০ মিটার, প্রস্থ ২৮ মিটার ও উচ্চতা ৯ মিটার। এখন এখানে প্রচুর ইট, পাথর, পাথরকুচিতে পরিপুর্ন একটি ধ্বংসাবশেষ ঢিবি। সরকার কর্তৃক সংরক্ষিত হলেও শিবগঞ্জ উপজেলার অন্যান্য ১০টি ঢিবির মতোই এই ঢিবিটিতেও বিপর্যয়ের চিহ্ন বিদ্যমান।
পদ্মার বাড়ি
পদ্মার বাড়ি বা পদ্মার ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত যা মঙ্গলকোট থেকে কয়েকশ মিটার পূর্বে চিঙ্গাসপুর মৌজায় অবস্থিত।। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
পদ্মার বাড়ির আয়তন ছিলো দৈর্ঘ্য ৯০.৯০ মিটার, প্রস্থ ৬০ মিটার ও উচ্চতা ৩.০৩ মিটার। এই গোলাকার ঢিবিটি ক্রমান্বয়ে পাশের সমতলভুমির সাথে মিশে গেছে। সরকার কর্তৃক সংরক্ষিত হলেও শিবগঞ্জ উপজেলার অন্যান্য ১০টি ঢিবির মতোই এই ঢিবিটিতেও বিপর্যয়ের চিহ্ন বিদ্যমান।
সওদাগরের ভিটা
সওদাগরের ভিটা বা চান্দের ভিটা বা চান্দের ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত যা ধনভাণ্ডার ঢিবি থেকে প্রায় ২০০ কিলোমিটার দক্ষিণ-পশ্চিমে অবস্থিত।। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
সওদাগরের ভিটার আয়তন ছিলো দৈর্ঘ্য ৪৫ মিটার, প্রস্থ ২০ মিটার ও উচ্চতা ৮ মিটার। প্রাচীনকালের ইট-পাথরের ধ্বংসাবশেষ একটি প্রকাণ্ড ইমারতের সাক্ষ্য বহন করছে।এই ভিটা চাঁদ সওদাগরের কাহিনী বহন করছে।
নামাজগাঁও
নামাজগাঁও বাংলাদেশের ঝিনাইদহ জেলায় অবস্থিত একটি প্রত্নতাত্ত্বিক স্থাপনা। এটি ঝিনাইদহ শহর থেকে ২৬ কিলোমিটার দক্ষিণে কালীগঞ্জ উপজেলার বারোবাজার ইউনিয়নের বেলাত দৌলতপুর গ্রামে অবস্থিত।
বাংলাদেশ প্রত্নতত্ত্ব অধিদপ্তর ১৯৯৭ সালে খনন কাজ চালিয়ে এখানে ৭টি ইট নির্মিত কবরসহ একটি প্রাচীন সমাধিক্ষেত্রের ধ্বংসাবশেষ আবিস্কার করে। ২০০১ সালে পুনরায় খনন করে ১৬টি ইট নির্মিত কবরসহ একটি সমাধিক্ষেত্রের ধ্বংসাবশেষ খুঁজে পায়। এখানে প্রাচীনকালে কোন বসতবাড়ি ছিল বলে অনুমান করা হয়।
ঢিবিটির পূর্ব পাশে স্থানীয় জনগণ ঈদের নামাজ আদায় করার জন্য একটি ঈদগাহ নির্মাণ করে। সেই থেকে স্থানটি নামাজগাঁও নামে পরিচিত।
আয়তাকৃতির এই ঢিবিটি ৪৮ মিটার দীর্ঘ এবং ৪১ মিটার প্রশস্ত। পার্শ্ববর্তী নিচু জমি থেকে ঢিবিটির উচ্চতা ২ মিটার। ঢিবিতে প্রাপ্ত সমাধিটি ৩৬ মিটার × ২৪ মিটার জায়গা জুড়ে বিস্তৃত। সমাধিক্ষেত্রে ১৬টি ইট নির্মিত কবর, ১টি কাচা কবর ও ১টি ইট বিছানো উন্মুক্ত অঙ্গন পাওয়া যায়। এখানে ধনুকাকৃতির ছাদ বিশিষ্ট ও করবেল ছাদ বিশিষ্ট ইটের তৈরি কবরের সন্ধান মেলে। ধনুকাকৃতির ছাদ বিশিষ্ট কবর পাওয়া যায় ১১টি ও করবেল ছাদ বিশিষ্ট কবর পাওয়া যায় ৫টি। ঢিবিটি শিশুসহ বিভিন্ন রকমের গাছপালায় পূর্ণ।
২০০৭ কাবাডি বিশ্বকাপ
২০০৭ কাবাডি বিশ্বকাপ হল আন্তর্জাতিক কাবাডি ফেডারেশন কর্তৃক নিয়ন্ত্রিত আদর্শ পদ্ধতির কাবাডি বিশ্বকাপের দ্বিতীয় আয়োজন, যা ২০০৭ সালের ২৪ থেকে ২৬ জানুয়ারি ভারতের পানভেলে অনুষ্ঠিত হয়। প্রতিযোগিতায় বিশ্বের ১৪টি আন্তর্জাতিক জাতীয় দল অংশগ্রহণ করেছে, যার ১১টি ই ছিল এশিয়ার। ভারত ফাইনালে ইরানকে ২৯-১৯ পয়েন্টের ব্যবধানে পরাজিত করে দ্বিতীয় বারের মত শিরোপা নিজেদের করে নেয়।সকল খেলা ভারতীয় স্থানীয় সময় ইউটিসি +৫:৩০ অনুসারে অনুষ্ঠিত হয়।
দি অ্যাভেঞ্জার্স (২০১২-এর চলচ্চিত্র)
মার্ভেলের দ্য অ্যাভেঞ্জার্স (যুক্তরাজ্য ও আয়ারল্যান্ডের সমবেতকরণ অনুযায়ী মার্ভেল অ্যাভেঞ্জার্স নাম শ্রেণীবদ্ধ) অথবা শুধুমাত্র দ্য অ্যাভেঞ্জার্স, হল মার্ভেল কমিক্সের একই নামের সুপারহিরো দল সমন্বিত একটি ২০১২ আমেরিকান সুপারহিরো চলচ্চিত্র, মার্ভেল স্টুডিও দ্বারা প্রযোজিত এবং ওয়াল্ট ডিজনি স্টুডিওর মোশন পিকচার্স দ্বারা আবণ্টিত।
’৭১-এর যুদ্ধশিশু: অবিদিত ইতিহাস
’৭১-এর যুদ্ধশিশু: অবিদিত ইতিহাস গ্রন্থটি মুস্তফা চৌধুরী কর্তৃক ইংরেজীতে লিখিত "Unconditional Love : Story of Adoption of 1971 War Babies" নামীয় গ্রন্থের বাংলা সংস্করণ। এ গ্রন্থটি ২০১৫ খ্রিস্টাব্দে বাংলাদেশের একাডেমিক প্রেস এন্ড পাবলিশার্স লাইব্রেরি কর্তৃক প্রকাশিত হয়। মুস্তফা চৌধুরী একজন কানাডাবাসী বাংলাদেশী। তিনি কানাডার ফেডারেল সরকারের একজন কর্মকর্তা হিসেবে কাজ করেছেন। "’৭১-এর যুদ্ধশিশু: অবিদিত ইতিহাস" গ্রন্থটি তাঁর কুড়ি বছরের অনুসন্ধান ও গবেষণার ফল। এ গ্রন্থটিতে তিনি বাংলাদেশের মুক্তিযুদ্ধ চলাকালে জন্ম নেয়া ১৫জন যুদ্ধশিশুর জীবনকাহিনী তুলেছেন। কানাডার ১৪টি পরিবার ১৯৭২-এ এই ১৫জন শিশুকে দত্তক নিয়েছিল। এই ১৫জন শিশুর নাম: শিখা, ওমর, অরূণ, সাবিত্রী, বাথল, রাণী, জরিনা, অনিল, সমর, রাজিব, মলি, রেজিনা, আমিনা, রুফিয়া ও প্রদীপ।
পাঠাগার ঢিবি
পাঠাগার ঢিবি বাংলাদেশের ঝিনাইদহ জেলায় অবস্থিত একটি প্রত্নতাত্ত্বিক স্থাপনা। এটি কালীগঞ্জ উপজেলার বারোবাজার ইউনিয়নের তাহেরপুর সড়ক থেকে ১৫০ মিটার উত্তরে মিঠাপুকুর মৌজায় অবস্থিত।
বাংলাদেশ প্রত্নতত্ত্ব অধিদপ্তর ১৯৯৩ সালে খনন কাজ চালিয়ে এই ঢিবিতে একটি প্রাচীন মসজিদ আবিস্কার করে। মসজিদের উপরের অংশ ব্যাপকভাবে ক্ষতিগ্রস্ত হয়ে গেছে। ২০০৭ সালে বাংলাদেশ প্রত্নতত্ত্ব অধিদপ্তর আবিস্কৃত মসজিদটির ১.৭০ মিটার উচ্চতা পর্যন্ত দেওয়াল সংস্কার করে। প্রত্নতত্ত্ববিদেরা অনুমান করেন মসজিদটি সুলতানী আমলে নির্মিত।
জনশ্রুতি আছে সুলতানী আমলে এই ঢিবিটি একটি সমৃদ্ধ পাঠাগার ছিল। সেই সময় এখানে লেখাপড়া, কোরআন ও হাদিসের পাঠদান হতো। এছাড়া পড়ার জন্য এখানে বিভিন্ন রকমের বইপত্র পাওয়া যেত। এজন্য স্থানটি পাঠাগার ঢিবি নামে পরিচিত ছিল।
আয়তাকৃতির পাঠাগার ঢিবিটির দৈর্ঘ্য ১৫ মিটার ও প্রস্থ ১২ মিটার। খননের ফলে আবিস্কৃত মসজিদটি তুলনামূলকভাবে ছোট ও বর্গাকৃতির। মসজিদটির প্রত্যেক বাহুর দৈর্ঘ্য ৬.৯ মিটার এবং দেয়ালের পুরুত্ব ১.৩৮ মিটার। মসজিদের চার কোণায় রয়েছে অষ্টভুজাকৃতির টাওয়ার, যার নিচে দিগন্ত রেখাকৃতির বাঁধন রয়েছে। উত্তর, দক্ষিণ ও পূর্ব দিকে একটি করে তিনটি প্রবেশপথ রয়েছে। সবকটি প্রবেশ পথের প্রান্ত সীমা জ্যামিতিক নকশা সম্বলিত সমকোনী ফ্রেম দিয়ে বাঁধানো। পশ্চিম পাশে দেয়ালে একটি অর্ধাবৃত্তাকৃতির মেহরাব রয়েছে। মেহরাবের ভিতর দিকে পোড়ামাটির নকশা আঁকা আছে। মসজিদটি এক গম্বুজ বিশিষ্ট ও লাল ইটের তৈরি। এর পাশে রয়েছে একটি বড় দিঘি, যার নাম পিঠেগড়া পুকুর।
পীরপুকুর ঢিবি
পীরপুকুর ঢিবি বাংলাদেশের ঝিনাইদহ জেলায় অবস্থিত একটি প্রত্নতাত্ত্বিক স্থাপনা। এটি কালীগঞ্জ উপজেলার বারোবাজার ইউনিয়নের তাহেরপুর সড়ক থেকে ১০০ মিটার দক্ষিণে অবস্থিত।
১৯৯৩-৯৪ সালে বাংলাদেশ প্রত্নতত্ত্ব অধিদপ্তর এই স্থানে খনন করে একটি প্রাচীন মসজিদের ধ্বংসাবশেষের অস্তিত্ব খুঁজে পায়। মসজিদের গম্বুজগুলো সম্পূর্ণ ধ্বংস হয়ে গেছে। শুধু চারপাশের দেয়ালগুলো কয়েক ফুট উচ্চতা পর্যন্ত বিদ্যমান। প্রত্নতত্ত্ববিদদের ধারণা মসজিদটি পঞ্চদশ শতাব্দীতে নির্মিত হয়েছিল।
ঢিবিটির পাশে রয়েছে একটি বড় দিঘী, যার নাম পীরপুকুর। এই পীরপুকুরের নামে ঢিবিটির নামকরণ করা হয় পীরপুকুর ঢিবি ও পাশে মসজিদটি পীরপুকুর মসজিদ নামে পরিচিত।
পীরপুকুর ঢিবিটি আয়তাকৃতির। এর দৈর্ঘ্য উত্তর-দক্ষিণে ৩০ মিটার ও প্রস্ত পূর্ব-পশ্চিমে ১৯ মিটার। পাশের ভূমি থেকে ঢিবির সর্বোচ্চ স্থানের উচ্চতা ২ মিটার। ঢিবিটির পশ্চিমদিকে আয়তাকৃতির মসজিদের অবস্থান। মসজিদটি উত্তর-দক্ষিণে ১৮.৪০ মিটার দীর্ঘ ও পূর্ব-পশ্চিমে ১০.৮৫ মিটার প্রশস্ত এবং দেয়ালের পুরুত্ব ১.৪০ মিটার। ভূমি থেকে উচ্চতা ৪৩ মিটার। মসজিদটি ১৫ গম্বুজ বিশিষ্ট ও লাল ইটের তৈরি। এতে বিভিন্ন রকমের ইট ব্যবহৃত হয়েছে। ইটের পিলারগুলো বর্গাকার ও কোণাগুলো গোলাকার। ভিতরের দেয়ালে রয়েছে ১২টি স্তম্ভ। ভেতরে পশ্চিম দিকে কেন্দ্রীয় মেহরাবটি ১২ ধাপ সিড়ি যুক্ত ও উচ্চতা ১.৮৩ মিটার। মসজিদের চার কোণায় রয়েছে অষ্টভুজাকৃতির বুরুজ ছিল, যার নিচে ভূমির সাথে বাঁধন ছিল। উত্তরদিকে রয়েছে দুটি খিলানাকৃতির প্রবেশপথ, যার একটি ধ্বংসপ্রাপ্ত হয়ে গেছে। দক্ষিণদিকে ত্রিকোণাকৃতির নকশা করা জানালা বিদ্যমান। মসজিদের সামনে রয়েছে পীরপুকুর দিঘী এবং দুই পাশে রয়েছে দুইটি কবরস্থান।
ট্রপিক থান্ডার
ট্রপিক থান্ডার হল ২০০৮ সালের মার্কিন বিদ্রুপাত্মক অ্যাকশন-কমেডিধর্মী চলচ্চিত্র, চলচ্চিত্রটি বেন স্টিলার দ্বারা পরিচালিত, প্রযোজিত এবং অভিনীত হয়েছে। এই চলচ্চিত্রে বিখ্যাত অভিনেতা রবার্ট ডাউনি জুনিয়র এবং জ্যাক ব্ল্যাক অভিনয় করেছেন।
দক্ষিণ-পূর্ব এশিয়ায় একটি ফিল্ম ইউনিট আসে ভিয়েতনামের যুদ্ধ নিয়ে চলচ্চিত্র তৈরি করতে। চলচ্চিত্রটি তৈরি করা ব্যাহত হয় অভিনেতাদের অবহেলার জন্য। ফলে পরিচালক বাধ্য হয়ে থাগ স্পিডম্যান (বেন স্টিলার), জেফ পরটনয় (জ্যাক ব্ল্যাক), কিরক ল্যাজারুস (রবার্ট ডাউনি জুনিয়র) এবং অবশিষ্ট অভিনেতাদের জঙ্গলে রেখে আসে তাদের মধ্যে গম্ভীর ভান আনতে এবং চলচ্চিত্র সম্পূর্ণ শেষ করতে। জঙ্গলে অনেকগুলো লুকানো ক্যামেরা থাকে শুটিং এর জন্য। এর মাঝে সত্যিকারের ড্রাগ ডিলাররা তাদেরকে আক্রমণ করে। কিন্তু অভিনেতারা তা বুঝতে পারে না। শেষ পর্যন্ত ড্রাগ ডিলাররা থাগ স্পিডম্যানকে কিডন্যাপ করে ফেলে। এখন, বাকীদের উদ্ধার করতে হবে থাগকে।
সাতগাছিয়া গায়েবানা মসজিদ
সাতগাছিয়া গায়েবানা মসজিদ বাংলাদেশের ঝিনাইদহ জেলায় অবস্থিত একটি প্রাচীন মসজিদ ও প্রত্নতাত্ত্বিক স্থাপনা। এটি কালীগঞ্জ উপজেলার বারোবাজার ইউনিয়ন থেকে ৬ কিলোমিটার পশ্চিমে সাতগাছিয়া গ্রামে অবস্থিত।
১৯৮৩ সালে স্থানীয় জনগণ বিরাট আকারের ঢিবির কিছু অংশ খনন করে। খননের ফলে ১৬টি থাম ও পোড়ামাটির নকশাসহ ৫টি মেহরাব বিশিষ্ট এই মসজিদ আবিস্কার করে। পরে বাংলাদেশ প্রত্নতত্ত্ব অধিদপ্তর ১৯৯০ সালে খনন করে ৩৫ গম্বুজ বিশিষ্ট মসজিদটির ধংসাবশেষের অস্তিত্ব খুঁজে পায়। মসজিদটি খান জাহান আলী নির্মিত ষাট গম্বুজ মসজিদ ও তুঘলকি স্থাপত্যশৈলী অনুরূপ। প্রত্নতত্ত্ববিদরা ধারণা করেন পঞ্চদশ শতাব্দীতে খান জাহান আলী তার অনুচরদের নিয়ে ইসলাম ধর্ম প্রচার করতে বাংলায় আসেন। সেই সময়েই তার কোন অনুচর কর্তৃক এই মসজিদ নির্মিত হয়েছিল, যা পরবর্তীতে মাটি চাপা পরে।
সাতগাছিয়া গায়েবানা আদিনা মসজিদটি আয়তাকৃতির। উত্তর-দক্ষিণে ২৪.২৫ মিটার দীর্ঘ ও পূর্ব-পশ্চিমে ১৮.৫৫ মিটার প্রশস্ত। দেয়াল ১.৬০ মিটার পুরু এবং ভূমি থেকে ১.৮৫ মিটার পর্যন্ত উঁচু উদ্ধার করা হয়েছে। উত্তরে ৩টি, দক্ষিণে ৫টি, পূর্বে ৭টি ও পশ্চিমে ১টি দরজা রয়েছে। পশ্চিম দিকের দরজাটি স্থানীয় জনগণ বন্ধ করে দিয়েছে। পূর্বদিকে সর্বাধিক ৭টি দরজা থাকার কারনে এইদিককেই মসজিদের সম্মুখ ভাগ হিসেবে ধরা হয়। দরজাগুলো ১.৩০ মিটার চওড়া এবং উপরে সরু খিলামের বক্র রয়েছে। খিলামগুলি ধ্বংসপ্রাপ্ত হয়ে গেছে। দুই দরজার মধ্যে তলদেশ থেকে দেয়ালে রয়েছে খাড়া খাজ কাটা দিগন্ত রেখাকৃতির বাঁধন। খাজগুলি ০.৬৫ মিটার চওড়া এবং ০.১৩ মিটার গভীর। খাজের উপরের বাঁধনে আছে বুটিদার নকশার দিগন্ত রেখার সারি। নিচের বাঁধনগুলো সমান। মসজিদের পশ্চিম দিকের কেবলা দেয়ালে নকশা সমৃদ্ধ ৬টি মেহরাব আছে। মেহরাবে ফুল, ফুলের কুঁড়ি, পাতা, বৃক্ষ, ঘন্টা, চেইন আঁকা রয়েছে। কেন্দ্রীয় মেহরাবের উত্তরে ১টি মেহরাবের পরিবর্তে রয়েছে একটি বন্ধ দরজা। মেঝে তিনটি প্লাটফর্মে বিভক্ত। কেবলা দেয়ালের সঙ্গে সংযুক্ত দক্ষিণ পাশে রয়েছে একটি পিটানো কংক্রিটের প্লাটফর্ম। মসজিদের ভিতরে ৪৮টি পিলার রয়েছে।
দ্য ফিউচারিস্ট (রবার্ট ডাউনি জুনিয়রের অ্যালবাম)
দ্য ফিউচারিস্ট () হচ্ছে ২০০৪ সালের ২৩ নভেম্বর সনি ক্লাসিক্যাল রেকর্ডস কর্তৃক প্রকাশিত বিখ্যাত মার্কিন অভিনেতা রবার্ট ডাউনি জুনিয়র এর প্রথম স্টুডিও অ্যালবাম, মূলত এই অ্যালবামের মাধ্যমেই রবার্ট ডাউনি জুনিয়র অভিনেতার পাশাপাশি সংঙ্গীত শিল্পী হিসেবে আত্মপ্রকাশ করেন। জোনাথন ইলিয়াস ও মার্ক হাডসন দ্বারা প্রযোজিত হয় দ্য ফিউচারিস্ট অ্যালবাম। অ্যালবামটি বিলবোর্ডের ২০০ চার্ট এর মধ্যে ১২১ তমতে আত্মপ্রকাশিত হয়। তার প্রথম সপ্তাহে ১৬,০০০ কপি বিক্রি হয়।
অ্যালবামটি মিশ্র পর্যালোচনা পেয়েছে, ডাউনি ২০০৬ সালে শুরু করেছিলেন কিন্তু তিনি সম্ভবত অন্য আরেকটি নতুন অ্যালবাম করবেন না, অ্যালবামের কাজ শেষ করার পর তিনি নিজের মধ্যে শক্তি অনুভব করলেন এবং এতে কোন ক্ষতিপূরণ হয় নি। ২০০৫ সালে কিস কিস ব্যাং ব্যাং চলচ্চিত্রের শেষে ডাউনির "ব্রকেন" গানটি প্রকাশিত করা হয়।
অলমিউজিকের ম্যাট কলার ৩.৫/৫ অ্যালবাম রেট দিয়েছে, এবং ডাউনির গানকে "নির্বোধ" বলেছেন। যাইহোক, তার অন্যান্য সাঙ্গীতিক 'কাযে তার ব্যাখ্যা প্রশংসিত, যেমন ইয়েস এর "ইয়োর মুভ" এবং চার্লি চ্যাপলিন এর "স্মাইল" গান দ্বারা এবং বলা হয়েছে অ্যালবামটি "বিনা পূর্বাভাসেই ডাউনির চলচ্চিত্রে শ্রেষ্ঠ কাজ হিসাবে চলমান।"
২০০৪ কাবাডি বিশ্বকাপ
২০০৪ কাবাডি বিশ্বকাপ হল আন্তর্জাতিক কাবাডি ফেডারেশন কর্তৃক নিয়ন্ত্রিত আদর্শ পদ্ধতির কাবাডি বিশ্বকাপের প্রথম বা উদ্বোধনী আয়োজন, যা ২০০৪ সালের ১৯ থেকে ২১ নভেম্বর ভারতের মুম্বাইয়ে অনুষ্ঠিত হয়। প্রতিযোগিতায় বিশ্বের ১২টি আন্তর্জাতিক জাতীয় দল অংশগ্রহণ করেছে।
With last minute withdrawal of Pakistan and Afghanistan, 12 teams competed in the tournament.
টীম ডাউনি
টীম ডাউনি () একটি আমেরিকান প্রোডাকশন কোম্পানি যেটি রবার্ট ডাউনি জুনিয়র এবং সুজান ডাউনি দ্বারা প্রতিষ্ঠিত। ডেভিড গ্যামবিনো এই প্রডাকশনের একজন উৎপাদন সভাপতি। ১৪ জুন, ২০১০ সালে, রবার্ট ডাউনি জুনিয়র এবং তার স্ত্রী সুজান ডাউনি, ওয়ার্নার ব্রস. প্রোডাকশন কোম্পানি ভিত্তিক তাদের নিজস্ব প্রযোজনা সংস্থা অধিকারী টীম ডাউনি নামক কোম্পানী গঠনের ঘোষণা দেন। এবং ডেভিড গ্যামবিনোকে সাময়িক উৎপাদনের প্রেসিডেন্ট পদে নির্বাচন করেন। তাদের প্রথম উৎপাদন প্রকল্পেটি হল ইউকাটান, এটি হল একটি চুরির চলচ্চিত্র, মূলত নিজের জন্য একটি তারকা বাহন হিসেবে দ্বারা কাজ করেছেন। কলাম্বিয়া পিকচার্স ২০ অক্টোবর ঘোষণা দেয় যে, 'নিল স্ট্রস অ কথাসাহিত্য ২০০৯ সালে বিক্রিত জরুরী অধিকারী প্রাপ্ত ছিলেন! এই বই আপনার জীবন রক্ষা করতে চায়। বই একটি বৈশিষ্ট্য উত্পাদিত মধ্যে উন্নত করা হয় দ্বারা।
তারা এক সঙ্গে আরো ঘনিষ্ঠভাবে জোরদার কাজ করতে নেমেছেন। তাদের প্রথম চলচ্চিত্র প্রকল্প ছিল 'দ্য জাজ্‌'
২০১৬ এএফসি অনূর্ধ্ব-১৯ চ্যাম্পিয়নশিপ
২০১৬ এএফসি অনূর্ধ্ব-১৯ চ্যাম্পিয়নশিপ হল এশিয়ান ফুটবল কনফেডারেশন কর্তৃক এশিয়ার জাতীয় যুব ফুটবল দলসমূহের জন্য আয়োজিত এএফসি অনূর্ধ্ব-১৯ চ্যাম্পিয়নশিপের ৩৯তম আসর। প্রতিযোগিতাটি ১৩ - ৩০ অক্টোবর ২০১৬ তে বাহরাইনের রিফা ও ইশা শহরে অনুষ্ঠিত হয়। এতে ১৬টি জাতীয় দল অংশগ্রহণ করে।
২০১৬ এএফসি অনূর্ধ্ব-১৯ চ্যাম্পিয়নশিপের বাছাইপর্বের জন্য ড্র ২০১৫ সালের ৫ জুন অনুষ্ঠিত হয়। ড্রয়ে ৪৩টি দল ১০টি গ্রুপে ভাগ করা হয়। প্রতিটি গ্রুপের বিজয়ী এবং ৫টি সেরা রানার্সআপ দল মূল পর্বে খেলার যোগ্যতা অর্জন করে। বাহরাইন স্বাগতিক দল হিসাবে সরাসরি যোগ্যতা অর্জন করলেও তারা বাছাইপর্বে অংশগ্রহণ করে।
বাছাইপর্বের খেলাসমূহ ২৮ সেপ্টেম্বর থেকে ৬ অক্টোবর ২০১৫ সালে অনুষ্ঠিত হয়।
চুড়ান্ত পর্বে খেলার জন্য ১৬টি দল নির্বাচিত হয়েছে।
চুড়ান্ত লড়াইয়ের জন্য ড্র ৩০ এপ্রিল মানামাতে স্থানীয় সময় AST (টায়) অনুষ্ঠিত হয়। ড্রয়ে ১৬জি দলকে ৪টি গ্রুপে ভাগ করা হয়।
যেসকল খেলোয়াড়ের জন্ম ১ জানুয়ারি ১৯৯৭ বা তার পরে সেসকল খেলোয়াড় ২০১৬ চ্যাম্পিয়নশিপে প্রতিদ্বন্দ্বিতা করার যোগ্য বলে বিবেচিত হয়। একটি দল সর্বোচ্চ ২৩ খেলোয়াড়ের নাম নথিভূক্ত করতে পারবে, তবে তাদের মধ্যে সর্বনিম্ন তিনজন গোলরক্ষক থাকতে হবে।
২০১৭ ফিফা অনূর্ধ্ব-২০ বিশ্বকাপের এশিয়ান ফুটবল কনফেডারেশন বা এএফসি বাছাইপর্ব থেকে নিম্নোক্ত পাচঁটি দল নির্বাচিত হয়েছে। দক্ষিণ কোরিয়া স্বাগতিক হিসাবে যোগ্যতা অর্জন করেছে।
আবদুল হাই
আবদুল হাই (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
আবদুল হাইয়ের জন্ম ঢাকায়। তাঁর বাবার নাম মাহমুদুর রহমান এবং মায়ের নাম মাঘবুলেন নেছা। তাঁর স্ত্রীর নাম হাফিজা বেগম। তাঁদের দুই ছেলে ও এক মেয়ে।
পাকিস্তান সেনাবাহিনীর প্রথম ইস্ট বেঙ্গল রেজিমেন্টে চাকরি করতেন আবদুল হাই। ১৯৭১ সালে এই রেজিমেন্টের অবস্থান ছিল যশোর সেনানিবাসে। মুক্তিযুদ্ধ শুরু হলে যুদ্ধে যোগ দেন। কামালপুরসহ আরও কয়েক স্থানে সাহসিকতার সঙ্গে যুদ্ধ করেন তিনি।
১৯৭১ সালের ২৮ জুলাই জামালপুর জেলার বকশীগঞ্জ উপজেলার কামালপুর অন্তর্গত বিওপি ছিলো সীমান্ত এলাকা। কামালপুর গ্রামের মাঝামাঝি ছিলো সীমান্ত বিওপি। সেখানে ছিল পাকিস্তানি সেনাবাহিনীর দুর্ভেদ্য এক ঘাঁটি। ৩১ জুলাই মুক্তিযোদ্ধারা কামালপুরে আক্রমণ করার আগে সেখানে কয়েকবার পর্যবেক্ষণ করেন। পরপর দুই দিন পর্যবেক্ষণ করার পরও সালাহউদ্দীন মমতাজ, আবদুল হাইসহ কয়েকজনকে সঙ্গে নিয়ে আবার ২৮ জুলাই রাতে পর্যবেক্ষণে যান। রাতের বেলা পাকিস্তানি সেনারা দূরের বাংকার ছেড়ে সেকেন্ড লাইন ডিফেন্সে চলে যেত। তাঁরা দুজন একটি খালি বাংকারের সামনে যান। আবদুল হাই বাংকারে কেউ আছে কি না দেখার জন্য উঁকি দিচ্ছেন, এমন সময় দুই পাকিস্তানি সেনা টহল দিতে দিতে সেখানে আসে। সালাহউদ্দীন মমতাজ তাদের দেখে ফেলেন এবং তিনি হ্যান্ডসআপ বলে একজনকে জাপটে ধরেন। ওই পাকিস্তানি সেনা ছিল বিশাল দেহী। সে সালাহউদ্দীন মমতাজকে মাটিতে ফেলে দিয়ে তাঁর গলা চেপে ধরে। অপর পাকিস্তানি সেনা আবদুল হাইকে হ্যান্ডসআপ বলে গুলি করতে উদ্যত হয়। আবদুল হাই দ্রুত স্টেনগানের ব্যারেল দিয়ে ওই সেনার মাথায় আঘাত করে তার রাইফেল কেড়ে নেন। কিন্তু সে পালিয়ে বাংকারে আশ্রয় নেয়। সেখানে থাকা অস্ত্র দিয়ে সে গুলি করতে থাকে। আবদুল হাই বাংকার লক্ষ্য করে গুলি করেন। তারপর দ্রুত সালাহউদ্দীন মমতাজের কাছে গিয়ে তাঁকে জাপটে ধরে থাকা পাকিস্তানি সেনার মাথায় রাইফেলের ব্যারেল দিয়ে গুঁতো দেন। ওই পাকিস্তানি সেনা সালাহউদ্দীন মমতাজকে ফেলে দৌড়াতে থাকে। তখন তিনি ওই পাকিস্তানি সেনাকে গুলি করে হত্যা করেন। তাঁর ওই সাহসিকতায় সালাহউদ্দীন মমতাজ বেঁচে যান।
গ্রেইম ফাওলার
গ্রেইম ‘ফক্সি’ ফাওলার (; জন্ম: ২০ এপ্রিল, ১৯৫৭) ল্যাঙ্কাশায়ারের অ্যাক্রিংটনে জন্মগ্রহণকারী সাবেক পেশাদার ইংরেজ ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ইংল্যান্ডের পক্ষে ২৬ টেস্টে অংশগ্রহণ করেন ও ৩৫.৩২ ব্যাটিং গড়ে রান তোলেন। ২৬টি একদিনের আন্তর্জাতিকেও অংশ নিয়েছেন গ্রেইম ফাওলার। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ও পরবর্তীতে ডারহামের পক্ষাবলম্বন করেন।
অ্যাক্রিংটন গ্রামার স্কুল ও ডারহাম বিশ্ববিদ্যালয়ে অধ্যয়ন করেছেন। ১৯৭৯ সালে প্রথম-শ্রেণীর ক্রিকেটে অভিষেক ঘটে তাঁর। সচরাচর নিজ কাউন্টি ও ইংল্যান্ড দলে ব্যাটিং উদ্বোধনে নামতেন তিনি। তন্মধ্যে, ১৯৮৬ থেকে ১৯৯৩ সাল পর্যন্ত গেহান মেন্ডিসের সাথে উদ্বোধনী জুটি গড়ে সর্বাধিক সফলতা পেয়েছেন।
১৯৮২ সালে টেস্ট ক্রিকেটে অভিষেক ঘটে তাঁর। ঐ সময় বর্ণবৈষম্যবাদের সাথে জড়িত দক্ষিণ আফ্রিকায় বিদ্রোহী দলের সফরে অংশগ্রহণের অভিযোগে ষোলজন ইংরেজ খেলোয়াড়কে তিন বছরের জন্য খেলায় নিষেধাজ্ঞা প্রদান করা হয়।
১৯৮৩ সালে ওভালে সফরকারী নিউজিল্যান্ডের বিপক্ষে প্রথম টেস্ট শতক ১০৫ করেন ৩০৩ বলে। তেইশ বছর পর প্রথম ইংরেজ উদ্বোধনী ব্যাটসম্যান হিসেবে তিনি ও ক্রিস টাভারে একই টেস্ট ইনিংসে শতক হাঁকিয়েছিলেন। ১৯৮৪ সালে লর্ডসে ওয়েস্ট ইন্ডিজের বিপক্ষে দ্বিতীয় শতক করেন।
মাদ্রাজে প্রায় নয় ঘন্টা ব্যাটিং করে নিজস্ব সর্বোচ্চ ২০১ রান তোলেন। এটিই ভারতে কোন ইংরেজ ক্রিকেটারের প্রথম দ্বি-শতক। একই ইনিংসে মাইক গ্যাটিংও দ্বি-শতক হাঁকিয়েছিলেন। এরফলে এটি একই ইনিংসে দুই ইংরেজ ব্যাটসম্যানের দ্বি-শতক হাঁকানোর প্রথম ঘটনা ছিল।
কিন্তু, নিষেধাজ্ঞা কাটিয়ে দলের সদস্যদের পুণর্বহাল করলে তিনি ইংল্যান্ড দল থেকে স্থানচ্যুত হন। ঐ সময়ে তাঁর ঘাড়ের সমস্যাও বিদ্যমান ছিল। এরপর তাঁর খেলোয়াড়ী জীবনে তাঁকে আর কোন টেস্টের জন্য মনোনীত করা হয়নি।
১৯৮৩ সালের ক্রিকেট বিশ্বকাপে ইংল্যান্ড দলের অন্যতম সদস্য ছিলেন ফাওলার। পাকিস্তানের বিপক্ষে অপরাজিত ৮১ রান করেন যা ওডিআইয়ে তাঁর সর্বোচ্চ সংগ্রহ ছিল। ঐ প্রতিযোগিতায় উপর্যুপরি চারটি অর্ধ-শতক হাঁকিয়ে ইংল্যান্ডকে সেমি-ফাইনালে নিয়ে যেতে সহায়তা করেন। প্রতিযোগিতায় তাঁর ব্যাটিং গড় ছিল ৭২.০০। যদিও বিশ্বকাপে প্রথম ব্যাটসম্যান হিসেবে ধারাবাহিকভাবে চারটি অর্ধ-শতক করেছেন, তা স্বত্ত্বেও ওডিআইয়ে এগুলোই ছিল তাঁর সেরা সাফল্য।
১৯৮৩ সালে লিচেস্টারশায়ারের বিপক্ষে দশ ছক্কা ও পাঁচ চারে সেঞ্চুরি করেন। কিন্তু এগুলোয় কোন দক্ষ বোলার ছিল না। ল্যাঙ্কাশায়ার থেকে চলে আসার পর ডারহামের পক্ষে খেলেন ও তাদের একাডেমিতে কোচিং করান। ১৯৯৬ সালে ক্রিকেট স্কুল অব এক্সিলেন্স প্রতিষ্ঠা করেন। অ্যান্ড্রু স্ট্রস ও রবিন মার্টিন-জেনকিন্সকে তিনি প্রশিক্ষণ দিয়েছেন। ১৯৮৭ সাল থেকে ক্রিকেট ধারাভাষ্যকর্মে নিজেকে সম্পৃক্ত করেন। মাঝে-মধ্যে টেস্ট ম্যাচ স্পেশাল ও টেস্ট ম্যাচ সোফায় অংশ নিতেন। মে, ২০১৫ সাল পর্যন্ত ডারহাম বিশ্ববিদ্যালয়ে জ্যেষ্ঠ ক্রিকেট কোচের দায়িত্ব পালন করেন।
‘ফক্স অন দ্য রান’ শিরোনামে একটি গ্রন্থ প্রকাশ করেন তিনি। ইংল্যান্ড দল থেকে বাদ পড়ার পর কাউন্টি মৌসুমের প্রতিকূলতার দিকগুলো এতে তুলে ধরেন। লিচেস্টারশায়ারের তৎকালীন দলীয় সঙ্গী মাইকেল অ্যাথারটন জানান যে, তিনি সর্বক্ষণ ধূমপানে ব্যস্ত থাকতেন। ফাওলার নিজের অবসাদের বিষয়ে ২০১৬ সালে প্রকাশিত ‘অ্যাবসুলেটলি ফক্সড’ গ্রন্থে তুলে ধরেছেন।
ক্রিকেট গ্রন্থ লেখক কলিন বেটম্যান মন্তব্য করেন যে, ঝুঁকি গ্রহণকারী বামহাতি ব্যাটসম্যান ছিলেন ফাওলার। তাঁর ব্যাটিংয়ে খুব কমই দর্শকেরা বিরক্তি পোষণ করতেন।
নুনগোলা ঢিবি
নুনগোলা ঢিবি বাংলাদেশের ঝিনাইদহ জেলায় অবস্থিত একটি প্রত্নতাত্ত্বিক স্থাপনা। এটি কালীগঞ্জ উপজেলার বারোবাজার ইউনিয়নের হাসিলবাগ গ্রামে পীরপুকুর ঢিবি থেকে ২০০ মিটার দক্ষিণ-পশ্চিমে অবস্থিত।
বাংলাদেশ প্রত্নতত্ত্ব অধিদপ্তর ১৯৯৪ সালে এই স্থানে খনন কাজ পরিচালনা করে একটি এক গম্বুজ বিশিষ্ট মসজিদের ধ্বংসাবশেষ পায়। গম্বুজটি সম্পূর্ণ ধ্বংস হয়ে গেছে। চারপাশের দেয়ালগুলো টিকে আছে নির্দিষ্ট উচ্চতা পর্যন্ত। ধারণা করা হয়, এটি ছিল একটি বাদশাহ-কি-তখত বা রাজকীয় গ্যালারি, যা পঞ্চদশ শতাব্দীতে নির্মিত।
ঢিবিটির পূর্ব দিকে নুনগোলা দিঘী নামে একটি বড় আয়তাকৃতির পুকুর রয়েছে। এই নুনগোলা দিঘীর জন্য ঢিবিটি নুনগোলা ঢিবি ও মসজিদটি নুনগোলা মসজিদ নামে পরিচিত।
নুনগোলা ঢিবিটি বর্গাকৃতির। প্রতি বাহুর দৈর্ঘ্য ২৩ মিটার। প্রত্নতাত্ত্বিক খনন থেকে উন্মোচিত মসজিদটি বর্গাকৃতির। মসজিদটির প্রতিটি বাহুর দৈর্ঘ্য ভিতরের দিকে ৬.৮০ মিটার এবং বাইরের দিকে ৯.১৮ মিটার। এটি বারোবাজারে আবিস্কৃত মসজিদগুলোর মধ্যে সবচেয়ে বড় এক গম্বুজ বিশিষ্ট মসজিদ। পশ্চিমে দিকে কেবলা দেয়ালে তিনটি অর্ধ বৃত্তকার মেহরাব রয়েছে। মেহরাব তিনটি বিভিন্ন ফুল ও লতাপাতার নকশা দিয়ে সজ্জিত। মসজিদের বাইরের দিকে উত্তর-পশ্চিম কোণে একটি কক্ষ রয়েছে। সম্ভবত মসজিদ নির্মাণের সময় কক্ষটি নির্মাণ করা হয়েছিল। কক্ষের পশ্চিম দেয়ালে ২.০৫ মিটার চওড়া একটি দরজা রয়েছে। দেয়ালে শামুকের চিহ্ন বিদ্যমান।
সাজেক ইউনিয়ন
সাজেক বাংলাদেশের রাঙ্গামাটি জেলার অন্তর্গত বাঘাইছড়ি উপজেলার একটি ইউনিয়ন।
সাজেক ইউনিয়নের আয়তন ৪,৩৭,৭৬০ একর (১৭৭১.৫৫ বর্গ কিলোমিটার)। এটি বাঘাইছড়ি উপজেলার এমনকি রাঙ্গামাটি জেলার বৃহত্তম ইউনিয়ন।
২০১১ সালের পরিসংখ্যান অনুযায়ী সাজেক ইউনিয়নের লোকসংখ্যা ২৩,২০৫ জন। এর মধ্যে পুরুষ ১২,৭৪৩ জন এবং মহিলা ১০,৪৬২ জন।
বাঘাইছড়ি উপজেলার উত্তরাংশ জুড়ে সাজেক ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬৫ কিলোমিটার। এ ইউনিয়নের দক্ষিণে মারিশ্যা ইউনিয়ন; পশ্চিমে রূপকারী ইউনিয়ন, বঙ্গলতলী ইউনিয়ন, খাগড়াছড়ি জেলার দীঘিনালা উপজেলার কবাখালী ইউনিয়ন, দীঘিনালা ইউনিয়ন ও বাবুছড়া ইউনিয়ন; উত্তরে ভারতের ত্রিপুরা প্রদেশ এবং পূর্বে ভারতের মিজোরাম প্রদেশ অবস্থিত।
সাজেক ইউনিয়ন বাঘাইছড়ি উপজেলার আওতাধীন ৩৬নং ইউনিয়ন পরিষদ। এ ইউনিয়নের প্রশাসনিক কার্যক্রম সাজেক থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ।
ওয়ার্ডভিত্তিক এ ইউনিয়নের গ্রামগুলো হল:
সাজেক ইউনিয়নের স্বাক্ষরতার হার ২৩.২৫%। এ উপজেলায় ১টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ৩৬টি প্রাথমিক বিদ্যালয় রয়েছে।
সাজেক ইউনিয়নে যোগাযোগের প্রধান সড়ক দীঘিনালা-সাজেক সড়ক এবং বাঘাইছড়ি-সাজেক সড়ক। প্রধান যোগাযোগ মাধ্যম জীপগাড়ি ও মোটর সাইকেল।
সাজেক ইউনিয়নের মধ্য দিয়ে প্রবাহিত হচ্ছে কাচালং নদী এবং মাচালং নদী।
সাজেক ইউনিয়নের প্রধান ২টি হাট-বাজার হল মাচালং বাজার এবং বাঘাইহাট বাজার।
সাজেক ভ্যালি
সাম্প্রতিক সময়ে ভ্রমণ পিপাসু মানুষদের কাছে যে কয়টি ভ্রমণ গন্তব্য সবচেয়ে জনপ্রিয় হয়ে উঠেছে তার মধ্যে অন্যতম হল রাঙামাটি জেলার বাঘাইছড়ি উপজেলায় অবস্থিত সাজেক ভ্যালি ।
সাজেক ভ্যালি বাংলাদেশের রাঙ্গামাটি জেলার বাঘাইছড়ি উপজেলার অন্তর্গত সাজেক ইউনিয়নের একটি বিখ্যাত পর্যটন আকর্ষণ । সাজেক ভ্যালি রাঙামাটি জেলার সর্বউত্তরের মিজোরাম সীমান্তে অবস্থিত। সাজেকের উত্তরে ভারতের ত্রিপুরা , দক্ষিণে রাঙামাটির লংগদু , পূর্বে ভারতের মিজোরাম , পশ্চিমে খাগড়াছড়ির দীঘিনালা অবস্থিত । সাজেক হচ্ছে বাংলাদেশের সবচেয়ে বড় ইউনিয়ন ; যার আয়তন ৭০২ বর্গমাইল । এখানে সাজেক বিজিবি ক্যাম্প অবস্থিত । সাজেকের বিজিবি ক্যাম্প বাংলাদেশের সর্বোচ্চ উঁচুতে অবস্থিত বিজিবি ক্যাম্প । বিজিবি সদস্যদের সুষ্ঠ পরিকল্পনায় , বিভিন্ন উন্নয়নমূলক কার্যক্রমের দ্বারাই বর্তমান সাজেকের এই ব্যাপক উন্নয়ন সম্ভব হয়েছে । বর্তমানে সাজেকে ভ্রমণরত পর্যটকদের জন্য প্রায় সকল ধরণের নিরাপত্তা নিশ্চিত করা হয় । সারাবছরই সাজেক যাওয়া যায়। আর সাজেকে পাহাড়ধস বা রাস্তাধস এরকম কোন ঝুকি নেই । সাজেক রুইলুইপাড়া এবং কংলাক পাড়া এই দুটি পাড়ার সমন্বয়ে গঠিত । ১৮৮৫ সালে প্রতিষ্ঠিত রুইলুই পাড়ার উচ্চতা সমুদ্রপৃষ্ঠ থেকে প্রায় ১৭২০ ফুট । আর ১৮০০ ফুট উচ্চতায় অবস্থিত কংলাক পাহাড়-এ কংলাক পাড়া অবস্থিত । সাজেকে মূলত লুসাই ,পাংখোয়া এবং ত্রিপুরা আদিবাসী বসবাস করে । সাজেকের কলা ও কমলা বেশ বিখ্যাত । রাঙামাটির অনেকটা অংশই দেখে যায় সাজেক ভ্যালি থেকে । তাই সাজেক ভ্যালিকে বলা হয় রাঙামাটির ছাদ ।
খাগড়াছড়ি জেলা সদর থেকে সাজেকের দূরত্ব প্রায় ৭০ কিলোমিটার । আর দীঘিনালা থেকে প্রায় ৪৯ কিলোমিটার । রাঙামাটি থেকে নৌপথে কাপ্তাই হয়ে এসে অনেক পথ হেঁটে সাজেক যাওয়া যায় । সাজেক রাঙামাটি জেলায় অবস্থিত হলেও এর যাতায়াত সুবিধা খাগড়াছড়ি থেকে । খাগড়াছড়ি শহর অথবা দীঘিনালা হতে স্থানীয় গাড়িতে ( জিপ গাড়ি , সি.এন.জি , মটরসাইকেল ) করে সাজেকে যাওয়াই হচ্ছে বর্তমানে সবচেয়ে সহজ ও জনপ্রিয় মাধ্যম । এক্ষেত্রে পথে পরবে ১০ নং বাঘাইহাট পুলিশ ও আর্মি ক্যাম্প । সেখান থেকে ভ্রমণরত সদস্যদের তথ্য দিয়ে সাজেক যাবার মূল অনুমতি নিতে হবে । একে আর্মি এসকর্ট বলা হয় । আর্মিগণের পক্ষ থেকে গাড়িবহর দ্বারা পর্যটকদের গাড়িগুলোকে নিরাপত্তার সাথে সাজেক পৌছে দেয়া হয় । দিনের দুইটি নির্দিষ্ট সময় (সকাল ১০:৩০ এবং বিকাল ৩:৩০) ব্যতীত আর্মি ক্যাম্পের পক্ষ হতে সাজেক যাওয়ার অনুমতি দেয়া হয় না । পর্যটকদের সর্বাধিক নিরাপত্তা নিশ্চিত করার জন্যই এই নিয়ম অনুসরণ করা হয় । সাজেকগামী জিপ গাড়িগুলো স্থানীয়ভাবে চান্দের গাড়ি নামে পরিচিত । সাজেক যাওয়ার পথে বাঘাইহাটে হাজাছড়া ঝর্ণা অবস্থিত । অনেক পর্যটকগণ মূল রাস্তা হতে সামান্য ট্রেকিং করে গিয়ে ঝর্ণাটির সৌন্দর্য উপভোগ করে থাকেন ।
সাজেক নামক নদী হতে সাজেক ভ্যালির নামকরণ হয়েছে ।
সাজেকে সর্বত্র মেঘ , পাহাড় আর সবুজের দারুণ মিতালী চোখে পড়ে । এখানে তিনটি হেলিপ্যাড বিদ্যমান ; যা থেকে সূর্যোদয় আর সূর্যাস্তের অপূর্ব দৃশ্য প্রত্যক্ষ করা যায় । সাজেকে একটা ব্যতিক্রমী অভিজ্ঞতা হচ্ছে এখানে ২৪ ঘণ্টায় প্রকৃতির তিনটা রূপই দেখা মিলে । কখনো খুবই গরম , একটু পরেই হটাৎ বৃষ্টি এবং তার কিছু পরেই হয়তো চারদিকে ঢেকে যায় মেঘের চাদরে ; মনে হয় যেন একটা মেঘের উপত্যকা । সাজেকের রুইলুই পাড়া থেকে ট্রেকিং করে কংলাক পাহাড়-এ যাওয়া যায় । কংলাক হচ্ছে সাজেকের সর্বোচ্চ চূড়া । কংলাকে যাওয়ার পথে মিজোরাম সীমান্তের বড় বড় পাহাড় , আদিবাসীদের জীবনযাপন , চারদিকে মেঘের আনাগোনা পর্যটকদের দৃষ্টি কেড়ে নেয় । বছরের নির্দিষ্ট সময়ে অনুষ্ঠিত আদিবাসীদের উৎসবের সময় তাদের সংস্কৃতির নানা উপকরণ পর্যটকরা উপভোগ করতে পারেন ।
এএফসি অনূর্ধ্ব-১৯ চ্যাম্পিয়নশিপ
এএফসি অনূর্ধ্ব-১৯ চ্যাম্পিয়নশিপ (পূর্বে এএফসি যুব চ্যাম্পিয়নশিপ নামে পরিচিত ছিল) হল একটি আন্তর্জাতিক অ্যাসোসিয়েশন ফুটবল প্রতিযোগিতা, যা এশীয় ফুটবল নিয়ন্ত্রণকারী সংস্থা এশিয়ান ফুটবল কনফেডারেশন কর্তৃক আয়োজিত হয়। প্রতিযোগিতাটি শুরু হয় ১৯৫৯ সালে। ১৯৫৯ থেকে ১৯৭৮ সাল পর্যন্ত প্রতিযোগিতা প্রতিবছর অনুষ্ঠিত হত, কিন্তু ১৯৮০ সাল থেকে প্রতি দুইবছর পর পর অনুষ্ঠিত হয়।
প্রতিযোগিতা বিভিন্ন রকম বিন্যাসে অনুষ্ঠিত হয়েছে। বর্তমানে এএফসির অন্যান্য চ্যাম্পিয়নশিপ প্রতিযোগিতার মত এ প্রতিযোগিতাও দুটি পর্বে অনুষ্ঠিত হয়। বাছাইপর্ব এএফসির সকল সদস্যের জন্য উন্মুক্ত আর চুড়ান্ত পর্ব বাছাইপর্ব থেকে নেওয়া ১৬টি দল প্রতিনিধিত্ব করে। সর্বশেষ প্রতিযোগিতা বাহরাইনে ২০১৬ সালে অনুষ্ঠিত হয়।
হালিশহর (চট্টগ্রাম জেলা)
হালিশহর বাংলাদেশের দক্ষিনাঞ্চলীয় চট্টগ্রাম শহরের একটি বর্ধিষ্ণু বঙ্গপোসাগর সমুদ্র তট ও কর্নফূলী নদী তীরবর্তী এলাকা। এর উত্তরে কাট্টলি ও পাহাড়তলী, দক্ষিণে পতেঙ্গা, পূর্বে আগ্রাবাদ ও কর্নফূলী নদী, এবং পশ্চিমে বঙ্গোপসাগর অবস্থিত। বাংলাদেশের সমৃদ্ধির স্বর্নদ্বার খ্যাত দেশের সবচেয়ে বড় সামুদ্রিক বন্দর “চট্টগ্রাম বন্দর” অবস্থিত এই হালিশহরের বুকে। তাছাড়া আরো রয়েছে বাংলাদেশ সেনাবাহিনীর একমাত্র আর্টিলারী স্কুল, বাংলাদেশ নৌ বাহিনীর বা নৌ জা ঈসা খাঁ ঘাটিসহ চট্টগ্রাম জেলার বিজিবির সদর দপ্তরও অবস্থিত।
বাংলাদেশের আমদানি রপ্তানির সিংহভাগ অবদান এই হালিশহরের মাটি। সে লক্ষে অত্র এলাকায় গড়ে উঠেছে দেশের সবচেয়ে বড় চট্টগ্রাম রপ্তানি প্রক্রিয়াকরণ অঞ্চল (সিইপিজেড)। হালিশহরের এই ইপিজেড বিশ্বের ৭০০টি অর্থনৈতিক অঞ্চলের মধ্যে বিশ্ব র্যাং কিংয়ে যার স্থান চতুর্থ। যার কল্যাণে দেশের কর্মস্থান হয়েছে প্রায় ২ লাখের ও বেশি।
নয়আনী জমিদার বাড়ির রংমহল
নয়আনী জমিদার বাড়ির রংমহল বাংলাদেশের শেরপুর জেলায় অবস্থিত তৎকালীন জমিদারের রংমহল। রংমহলটি ২০০৩ সালে ভেঙ্গে ফেলা হয়েছে। কিন্তু ২০১৪ সালে বাংলাদেশ প্রত্নতত্ত্ব অধিদপ্তর স্থাপনাবিহীন এই পুরাকীর্তিকে প্রত্নতত্ত্বের তালিকায় লিপিবদ্ধ করে।
তৎকালীন নয়আনী জমিদার তার বাড়ির পাশে রংমহলটি স্থাপন করেন। জমিদারী প্রথা বিলুপ্ত ও দেশবিভাগের পর মহলটি পরিত্যক্ত হয়ে যায়। ১৯৬৪ সালে শেরপুর কলেজ প্রতিষ্ঠা করা হলে এটি কলেজের ছাত্রাবাস হিসেবে ব্যবহার করা হয়। ১৯৯২ সালে তৎকালীন জেলা প্রশাসক আব্দুস সালাম রংমহলটির কিছু অংশের সংস্কার করেন। তিনি মহলটিকে স্থানীয় পুরাকীর্তি সংগ্রহশালা হিসেবে গড়ে তোলার উদ্যোগ গ্রহণ করেন। ২০০৩ সালে জেলা প্রশাসক এবিএম আব্দুস সাত্তারের সময়ে স্থানীয় সংস্কৃতিকর্মীদের প্রবল আপত্তি সত্ত্বেও মহলটি ভেঙ্গে ফেলা হয় ও নিলামে বিক্রি করে দেয়া হয়।
কালি মন্দির
কালি মন্দির বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার কাহালু উপজেলায় অবস্থিত একটি প্রাচীন মন্দির। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা
কালি মন্দিরটি একটি প্রাচীন চতুর্ভুজাকৃতির মন্দির। এর অভ্যন্তরে একটি একটি কক্ষ রয়েছে। মন্দিরটি দোচালা আকৃতির। ভিতরে প্রবেশের জন্য একটি প্রবেশদ্বার রয়েছে। মন্দিরের দেয়ালে উপরে চিত্র লক্ষ্য করা যায়। রক্ষণাবেক্ষণের অভাবে আকর্ষনীয় মন্দিরটির গায়ে এখন বিপর্যয়ের চিহ্ন দেখা যায়।
পংখিল
পংখিল(বৈজ্ঞানিক নাম: "Byasa polyeuctes(Doubleday)") এক প্রজাতির বড় আকারের প্রজাপতি, যার মূল শরীরটা লাল বর্ণের, ডানা কালো এবং তার ওপর লাল এবং সাদা রঙের নকশাযুক্ত। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।
প্রসারিত অবস্থায় পংখিল এর ডানার আকার ১২০-১৪০মিলি মিটার দৈর্ঘের হয়।
ভারতে প্রাপ্ত পংখিল এর উপপ্রজাতিসমূহ হল-
এদের ভারতএর হিমালয় এর হিমাচল প্রদেশ থেকে সিকিম, আসাম পর্যন্ত দেখা যায়। পূর্ব ভারতে ১০০০-৫০০০ ফুট উচ্চতা পর্যন্ত এদের দেখা মেলে তবে কাশ্মীর অঞ্চলে এদের ১১০০০ ফুট উচ্চতাতেও দেখা যায়।
এছাড়া পংখিলদের পাকিস্তান, নেপাল, ভুটান এ ৫০০-২০০০মিটার উচ্চতায়, মায়ানমার, থাইল্যান্ড এর উত্তরাঞ্চল, লাওস, ভিয়েতনাম এবং চিন এর দক্ষিণ অংশে এদের পাওয়া যায়।
পংখিলরা সাধারনত অলস ভঙ্গিতে উড়তে থাকে গাছের মাথার উপর দিয়ে। এদের লম্বা এবং বড় আকৃতির ডানার গঠন দেখে ওড়ার সময় খুব সহজেই চেনা যায়। সাধারনত এদের ছোট ছোট দলে ভেজা মাটিতে জল পান করতে দেখা যায়।
খোজার ঢিবি
খোজার ঢিবি বা খোজার ধাপ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত যা সুরা দীঘির ধাপ থেকে ১০০ মিটার উত্তর-পশ্চিমে অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
খোজার ঢিবি বর্তমানে ঢিবি আকারে থাকলেও সেটা কৃষি জমিতে পরিণত হয়েছে। সরকার কর্তৃক সংরক্ষিত হলেও শিবগঞ্জ উপজেলার অন্যান্য ১০টি ঢিবির মতোই এই ঢিবিটিতেও বিপর্যয়ের চিহ্ন বিদ্যমান। এটি এখন হারিয়ে যাওয়া স্থাপনা। বর্তমানে এর অস্তিত নেই বললেই চলে।
কানসাট রাজবাড়ি
কানসাট রাজবাড়ি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত চাঁপাইনবাবগঞ্জ জেলার শিবগঞ্জ উপজেলায় অবস্থিত একটি প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা
কানসাট রাজবাড়িটি একটি প্রাচীন উঁচু প্ল্যাটফর্মের ওপর স্থাপিত প্রাসাদ। এটি দোতালা বিশিষ্ট্য ভবন। এর সামনে খোলা মাঠ রয়েছে। বর্তমান রাজবাড়িটির জমির অনেকাংশই স্থানীরা বসবাস করছেন। এর পাশেই রয়েছে একটি নবনির্মিত দোকালপাট আছে।
কলকাতা মেট্রো লাইন ৩
কলকাতা মেট্রো লাইন ৩ বা জোকা-বিবাদি বাগ মেট্রো হল কলকাতা মেট্রো এর একটি নির্নিয়মান লাইন।এটি দক্ষিণ কলকাতার জোকা থেকে মধ্য কলকাতার বিবাদি বাগ পর্যন্ত নির্মাণ করা হবে।এই পথের মোট দৈর্ঘ্য হবে ১৬.৭২ কিলোমিটার।এর মধ্যে ৮.২২ কিলোমিটার হল ভূগর্ভোস্থ ও ৮.৩২ কিলোমিটার হল উত্তলিত পথ।।এই মেট্রো পথের জোকা থেকে মোমিনপুর পর্যন্ত উত্তলিত পথে ও মোমিনপুর থেকে বিবাদিবাগ পর্যন্ত ভূগর্ভস্থ পথে নির্মাণ করা হবে।
এএফসি অনূর্ধ্ব-১৬ চ্যাম্পিয়নশিপ
এএফসি অনূর্ধ্ব-১৬ চ্যাম্পিয়নশিপ হল একটি আন্তর্জাতিক ফুটবল প্রতিযোগিতা, যা এশীয় ফুটবল নিয়ন্ত্রণকারী সংস্থা এশিয়ান ফুটবল কনফেডারেশন (এএফসি) কর্তৃক এশীয় অঞ্চলের অনূর্ধ্ব-১৬ যুব জাতীয় দলসমূহের জন্য প্রতি দুই বছর পরপর আয়োজিত হয়। এছাড়া প্রতিযোগিতাটি ফিফা অনূর্ধ্ব-১৭ বিশ্বকাপের এশীয় অঞ্চলের বাছাইপর্ব হিসাবেও পরিচালিত হয়। চুড়ান্ত লড়াই শেষে শীর্ষ চারটি দল ফিফা অনূর্ধ্ব ১৭ বিশ্বকাপের জন্য নির্বাচিত হয়। ১৯৮৫ সালে প্রতিষ্ঠার পর থেকে ২০০৬ সাল পর্যন্ত অনূর্ধ্ব-১৭ হিসাবে অনুষ্ঠিত হত। ২০০৮ চ্যাম্পিয়নশিপ থেকে নাম পরিবর্তন করে অনূর্ধ্ব ১৬ করা হয়।
সর্বশেষ প্রতিযোগিতা ২০১৬ সালে ভারতে অনুষ্ঠিত হয় এবং বর্তমান চ্যাম্পিয়ন হল ইরাক।
টীকা:
কাদিয়া বাড়ি ঢিবি
কড়িয়া লকমা দালান বাড়ি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত জয়পুরহাট জেলার পাঁচবিবি উপজেলায় অবস্থিত একটি প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা
কড়িয়া রাজবাড়ি জয়পুরহাট জেলার পাঁচবিবি উপজেলা অবস্থিত একটি প্রাচীন স্থাপনা। পাচবিবি থেকে পশ্চিমে ভারতীয় সীমান্ত ঘেষে এর অবস্থান।
কড়িয়া রাজ বাড়ি একটি প্রাচীন উঁচু প্ল্যাটফর্মের ওপর স্থাপিত প্রাসাদ। এটি দোতালা বিশিষ্ট্য ভবন। আশেপাশে গাছ লাগান হয়েছে। এটির জির্ন অবস্থা দেখেই মনে হয় রক্ষণাবেক্ষণের অভাব আছে। এই প্রাসাদটি অনেকটুকু বিস্তৃত। আশে পাশে একতলা বিশিষ্ট কয়েকটি কক্ষ আছে। ভিতরে সুড়ঙ্গের মত সিঁড়ি আছে। এক সময় যে এটি দৃষ্টিনন্দন প্রাসাদ ছিল তা এখনও বুঝা যায়। এর ভিতরে সুড়ঙ্গ আছে। এর পাশে মঞ্চ আকৃতির উচু প্ল্যাটফর্মের মত ফাঁকা স্থান আছে। পাশে ধবংসপ্রাপ্ত কক্ষ আছে।
আড়িফাইল মসজিদ
আড়িফাইল মসজিদ বাংলাদেশের একটি ঐতিহাসিক স্থাপত্য যার অবস্থান ব্রাহ্মণবাড়িয়া জেলার সরাইল উপজেলার আরিফাইল গ্রামে। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
স্থানীয়ভাবে এটি 'আইড়ল মসজিদ' নামে পরিচিত। মসজিদটি সরাইল উপজেলা সদরের আরিফাইল গ্রামে সাগরদিঘীর পাশে অবস্থিত। সদর হতে এর দূরত্ব অর্ধ কিলোমিটার।
মসজিদটি নির্মিত হয় ১৬৬২ সালে। স্থানীয় জনশ্রুতি অনুসারে দরবেশ শাহ আরিফ এই মসজিদটি নির্মাণ করেন এবং তার নামানুসারে এই মসজিদের নামকরণ করা হয়।
মসজিদটির আয়তন ৮০x৩০ ফুট এবং দেয়ালের পুরুত্ব প্রায় সাড়ে পাঁচ ফুট । মসজিদটির মোট প্রবেশপথ ৫ টি , যার তিনটি হল পূর্বদিকে এবং বাকিদুটি যথাক্রমে উত্তর ও পূর্বদিকে । মসজিদের চার কোনায় রয়েছে চারটি বুরুজ । এটিতে মোট তিনটি গম্বুজ রয়েছে । গম্বুজগুলোর নিচে মসজিদের অভভন্তরভাগে তিনটি বে রয়েছে যা ভিতরের অংশকে তিন ভাগে ভাগ করেছে । গম্বুজগুলোতে পদ্মফুল অঙ্কিত রয়েছে । মসজিদের দেয়ালের বাইরের দিকটা চারকোণা খোপ দিয়ে সজ্জিত । এটি সংরক্ষনের জন্য টাইলস ও চুনকাম করা হয়েছে । তবে পূর্বের কাঠামো এখনও টিকে আছে । মসজিদের পাশে একটি মাজার রয়েছে ।
 আরিফাইল মসজিদ এর উত্তর পাশে রয়েছে বিশাল বড় একটি পুকুর এবং মসজিদের পশ্চিম পাশে রয়েছে বিশাল বড় দুটি কবরস্থান যা এলাকার এক তৃতীয়াংশ জায়গা জুড়ে অবস্থিত মসজিদের পাশে পুকুরটি সাগরদিঘী নামে পরিচিত তার পশ্চিম পাশে রয়েছে একটি ছোট গ্রাম নতুন হাবলী নামে পরিচিত
উঁচাই গ্রামের প্রত্নতাত্ত্বিক ধ্বংসাবশেষ
উঁচাই ঢিবি বা উঁচাই গ্রামের প্রত্নতাত্ত্বিক ধ্বংসাবশেষ (মহীপাল) মুসলিম আমলে গড়ে ওঠা একটি শহরের অংশ । বাংলাদেশের রাজশাহী বিভাগের জয়পুরহাট জেলার পাঁচবিবি উপজেলায় অবস্থিত একটি প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
উঁচাই ঢিবি জয়পুরহাট জেলার পাঁচবিবি উপজেলা অবস্থিত একটি প্রাচীন স্থাপনা। এটি পাঁচবিবি-ঘোড়াঘাট সড়কের পাশে অবস্থিত। এই স্থাপনার পাশে অবস্থিত উঁচাই উচ্চ বিদ্যালয়।
উঁচাই গ্রামের প্রত্নতাত্ত্বিক ধ্বংসাবশেষটি দুটি দীঘির মধ্যস্থলে অবস্থিত। এটি পূর্বে অনেক উঁচু ছিলো। উপদ্রবের ফলে এটি এখন ৩০ মিটার দীর্ঘ এবং ২৪ মিটার প্রশস্ত। বর্তমানের উচ্চতা ৫ মিটার। ঢিবির স্থানে স্থানে ইট, পাটকেল খোলামকুচি পড়ে রয়েছে। এই ঢিবির কাছে আরো একটি ঢিবি ছিলো। সেটি বর্তমানে বিলুপ্ত হয়েছে।
ভারতের বিমান সংস্থাগুলির তালিকা
ভারতে রাষ্ট্রায়ত্ত্ব ও বেসরকারি দুই ধরনের বিমান সংস্থা বিমান পরিবহণ করে থাকে।ভারতের বিমান সংস্থা গুলির মধ্যে এয়ার ইন্ডিয়া হল একমাত্র রাষ্ট্রায়ত্ত্ব বিমান সংস্থা বাকি গুলি হল বেসরকারি সংস্থা।
বাংলাদেশ নৌবাহিনীর পদবী
বাংলাদেশের অন্যতম সামরিক বাহিনী হচ্ছে নৌবাহিনী । এ বাহিনীর কাজ হচ্ছে সমুদ্রপথে যুদ্ধ করা । বাংলাদেশ নৌবাহিনীতে চার ধরণের সদস্য আছেনঃ কর্মকর্তা, নাবিক, এমওডিসি (নিরাপত্তারক্ষী) এবং বেসামরিক সদস্যগণ । তবে এদের মধ্যে কেবলমাত্র কর্মকর্তাদেরকেই বেশী সম্মান, ভালো বেতন, ভালো বাসস্থান দেওয়া হয়।
ইরাক জাতীয় অনূর্ধ্ব-১৭ ফুটবল দল
ইরাক জাতীয় অনূর্ধ্ব-১৭ ফুটবল দল হল একটি জাতীয় যুব ফুটবল দল, যা আন্তর্জাতিক অনূর্ধ্ব ১৭, অনূর্ধ্ব ১৬ ও অনূর্ধ্ব ১৫ ফুটবল প্রতিযোগিতায় ইরাকের প্রতিনিধিত্ব করে। দলটি ইরাক ফুটবল অ্যাসোসিয়েশন কর্তৃক নিয়ন্ত্রিত হয়। দলটির সবচেয়ে বড় সাফল্য ২০১৬ এএফসি অনূর্ধ্ব ১৬ চ্যাম্পিয়নশিপের শিরোপা জয়।